
Dienvidkurzemes novada Komunālās pārvaldes
atklāta konkursa Nr. DKNKP 2026/36 nolikumam

LĪGUMS Nr.__  (projekts)
Pārvietojamo tualešu iegāde, noma un uzturēšana

	Dienvidkurzemes novadā

	Līguma parakstīšanas datums ir pēdējā pievienotā 
droša elektroniskā paraksta laika zīmoga datums



Dienvidkurzemes novada pašvaldības iestāde "Dienvidkurzemes novada Komunālā pārvalde", reģistrācijas Nr. 40900038260, adrese: Stacijas iela 3, Grobiņa, Dienvidkurzemes novads, LV-3430, tās _________ personā, kas rīkojas saskaņā ar ____________, turpmāk – Pasūtītājs, no vienas puses, un 
_________, reģistrācijas Nr. _________, adrese __________, tās ____________ personā, kas rīkojas saskaņā ar ________, turpmāk – Izpildītājs, no otras puses, kopā sauktas Puses un katra atsevišķi – Puse, pamatojoties uz atklāta konkursa „Pārvietojamo tualešu iegāde, noma un uzturēšana”, identifikācijas numurs DKNKP 2026/36, turpmāk – iepirkums, rezultātiem, noslēdz šādu līgumu, turpmāk – Līgums:

1. [bookmark: _Hlk129538317]LĪGUMA PRIEKŠMETS
1.1. Pasūtītājs uzdod un apmaksā, bet Izpildītājs ar savu darbaspēku, tehniskajiem līdzekļiem un ierīcēm par atlīdzību kvalitatīvi, noteiktajā termiņā  sniedz pakalpojumu – pārvietojamo tualešu, turpmāk – Prece, piegādi, nomu un uzturēšanu, turpmāk – Darbi, saskaņā ar finanšu piedāvājumu (Līguma 1.pielikums), Tehnisko specifikāciju/tehnisko piedāvājumu (Līguma 2.pielikums), atbilstoši iepirkuma noteikumiem, iepirkuma piedāvājumā iesniegtajiem dokumentiem, Līgumam, tā pielikumiem un spēkā esošajiem Latvijas Republikas un Eiropas Savienības normatīvajiem aktiem un noteikumiem. 
1.2.  Darbu izpildes vieta: Dienvidkurzemes novada teritorija.

2. PUŠU SAISTĪBAS
2.1. Izpildītājs apņemas:
2.1.1. piegādāt Preci saskaņā ar Tehnisko specifikāciju/tehnisko piedāvājumu (Līguma 2.pielikums) un Pasūtītāja darba uzdevumiem;
2.1.2. piegādāt tādu Preci, kas atbilst Latvijas Republikas spēkā esošo normatīvo aktu prasībām, kas tiek apstiprinātas ar atbilstošiem atbilstības apliecinājumiem;
2.1.3. atbildēt par darba drošības noteikumu, drošības tehnikas instrukciju, veselības aizsardzības prasību, ugunsdrošības noteikumu un vides aizsardzības prasību ievērošanu, kā arī ievērot tīrību, veselības standartus, sanitārās normas, nepieļaut apkārtējās vides piesārņošanu; 
2.1.4. veikt Darbus augsti profesionālā līmenī, kvalitatīvi un noteiktajā termiņā;
2.1.5. nodrošināt Darbu izpildē iesaistīto darbinieku pienācīgu kvalifikāciju;
2.1.6. Darbu izpildi nodrošināt ar nepieciešamajiem profesionālās uzkopšanas līdzekļiem, saviem materiāliem, tehniku, darbarīkiem un darbaspēku;
2.1.7. nekavējoties nosūtīt elektronisku paziņojumu Pasūtītājam uz e-pasta adresi: komunala.parvalde@dkn.lv par gadījumiem, kad konstatēti  postījumi, zādzības, ļaunprātīgas darbības, vandālisms u.c. teritorijās, kur tiek veikti Darbi atbilstoši Līgumam;
2.1.8. nekavējoties rakstiski ziņot Pasūtītājam par apstākļiem, kas atklājušies darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei vai radīt zaudējumus;
2.1.9. jebkurā laikā pēc Pasūtītāja pieprasījuma sniegt atskaiti par Darbu gaitu;
2.1.10. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai Darbu izpildei Līgumā noteiktajā termiņā un apjomā;
2.1.11. ik mēnesi ar Darbu nodošanas – pieņemšanas aktu nodot Pasūtītājam kvalitatīvi un atbilstoši Līguma un Darba uzdevumu prasībām izpildītus Darbus;
2.1.12. kompensēt izdevumus pēc to faktiskiem apmēriem, kas Pasūtītājam radušies Izpildītāja vai viņa iesaistītās trešās personas vainas vai neuzmanības dēļ, 10 (desmit) darbdienu laikā no Pasūtītāja pretenzijas nosūtīšanas dienas.
2.1.13.  Izpildītājam nav tiesības Darbu izpildi vai to daļu nodot izpildei trešajai personai bez Pasūtītāja rakstiskas piekrišanas.
2.1.14.  Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja, ko viņš nevarēja paredzēt un novērst un kavē Darbu izpildi Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Darbu izpildes termiņu. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu;
2.1.15. nodrošināt, lai līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
2.2. Pasūtītājs apņemas:
2.2.1. izsniegt Izpildītājam visu Pasūtītāja rīcībā esošo informāciju, kas nepieciešama Darbu veikšanai, un Darba uzdevumus;
2.2.2. ar Darbu nodošanas – pieņemšanas aktu pieņemt Darbus, ja tie atbilst Līguma noteikumiem;
2.2.3. veikt Līgumā paredzētos maksājumus.
2.3. Pasūtītājam ir tiesības dot Izpildītājam saistošus norādījumus par Līguma izpildi, ciktāl tas nemaina Līguma priekšmetu, ja tas palīdz Līguma mērķu sasniegšanai.

3. DARBU NODOŠANAS - PIEŅEMŠANAS KĀRTĪBA
3.1. Līdz katra nākamā mēneša 10.(desmitajam) datumam par izpildītajiem Darbiem atbilstoši Pasūtītāja darba uzdevumiem Izpildītājs sagatavo un iesniedz Pasūtītājam Darbu nodošanas – pieņemšanas aktu, kuru paraksta abas Puses.
3.2. Ja Pasūtītājs 10 (desmit) darba dienu laikā no Darbu nodošanas – pieņemšanas akta saņemšanas izvirza pamatotas pretenzijas par Darbu kvalitāti, tad Pasūtītājs ir tiesīgs neparakstīt Darbu nodošanas – pieņemšanas aktu, un Izpildītājam nekavējoties ir jānovērš konstatētās neatbilstības, un jāņem vērā Pasūtītāja aizrādījumi turpmākā Darbu organizācijā.
3.3. Ja piegādātā Prece neatbilst Līgumā, Tehniskajās specifikācijās un Pasūtītāja noteiktajām prasībām, Pasūtītājam ir tiesības atteikties no pasūtītās Preces pieņemšanas un Darbu nodošanas – pieņemšanas aktu neparakstīt. 
3.4. Izpildītājs apņemas nekavējoties, bet ne ilgāk kā 2 (divu) darbdienu laikā nomainīt neatbilstošo Preci pret preci, kas atbilst Līgumā noteiktajām kvalitātes prasībām.
3.5. Tehniskās specifikācijas/ tehniskā piedāvājuma (Līguma 2.pielikums) 3.punktā norādītajai Precei noteikts garantijas termiņš ne mazāk kā 12 (divpadsmit) mēneši no nodošanas - pieņemšanas akta parakstīšanas dienas. Izpildītājs garantē, ka šajā termiņā Prece vai tās sastāvdaļa saglabās tās tehniskajā dokumentācijā norādītās lietošanas īpašības, drošumu un izpildījumu un Izpildītājs uzņemas uz sava rēķina veikt Preces garantijas remontu vai aizstāšanu ar līdzvērtīgu Preci

4. [bookmark: _Hlk170746740][bookmark: _Hlk107395288]LĪGUMCENA UN NORĒĶINU KĀRTĪBA 
4.1. Kopējā līgumcena ir EUR 100000.00 (viens simts tūkstoši euro, 00 centi) bez pievienotās vērtības nodokļa, turpmāk - PVN. 
4.2. Par Līguma savlaicīgu un kvalitatīvu izpildi Pasūtītājs samaksā Izpildītājam līgumcenu, kas tiek aprēķināta par faktiski piegādāto Preci un izpildīto Darbu apjomu saskaņā ar Finanšu piedāvājumā (Līguma 1.pielikums) norādītajām vienību līgumcenām.
4.3. Līgumcenā ietverti visi nodokļi, izņemot PVN, un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. PVN samaksa tiek veikta Latvijas Republikas normatīvajos aktos noteiktajā kārtībā.
4.4. Pasūtītājs Līguma cenas ietvaros ir tiesīgs pasūtīt no Izpildītāja arī citus Darbus, kas nav iekļauti Finanšu piedāvājumā (Līguma 1.pielikums), kuru patēriņš ir neregulārs un nav iespējams noteikt to nepieciešamību uz iepirkuma izsludināšanas brīdi, atbilstoši Izpildītāja piedāvātajām mazumtirdzniecības cenām, kas nav augstākas par vidējām tirgus cenām.
4.5. Pasūtītājs veic samaksu par Preces piegādi un izpildītajiem Darbiem saskaņā ar Finanšu piedāvājumu un Izpildītāja rēķinu 30 (trīsdesmit) dienu laikā pēc attiecīga Darbu nodošanas – pieņemšanas akta abpusējas parakstīšanas un Izpildītāja rēķina saņemšanas ar bezskaidras naudas norēķinu Līgumā norādītajā Izpildītāja bankas kontā. Par apmaksas dienu tiek uzskatīta diena, kurā veikts pārskaitījums uz Līgumā norādīto Izpildītāja bankas kontu. 
4.6. Jebkuru maksājumu apmaksai Pasūtītājs pieņem elektroniskos rēķinus, kuri sagatavoti, nosūtīti un saņemti strukturētā elektroniskā formā, kas ļauj tos automātiski un elektroniski apstrādāt, un, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Izpildītājs rēķinus var iesniegt nosūtot tos uz Pasūtītāja oficiālā elektroniskā pasta adreses apakšadresi: REKINI@40900038260. 
4.7. Finanšu piedāvājumā (Līguma 1. pielikums) norādītās vienību cenas netiek paaugstinātas Līguma darbības laikā, izņemot Līguma 4.8.punktā noteiktajā gadījumā.
4.8. Pēc Pušu rakstiskas vienošanās Darbu vienības cenas var tikt pārskatītas ne biežāk kā vienu reizi 12 (divpadsmit) mēnešu laikā atbilstoši Izpildītāja iesniegtajam cenu pārrēķina pieprasījumam, kam pievienots centrālās statistikas pārvaldes aprēķināts patēriņa cenu izmaiņu (inflācijas) rādītājs attiecīgajam periodam un tirgus situācijas pamatojums. Pirmo reizi cenu pārskata ne ātrāk kā pēc 12 (divpadsmit) mēnešiem no Līguma noslēgšanas dienas. Cenu pārskatīšanas rezultātā cenu pieaugums tiek noteikts proporcionāli inflācijas rādītājam.

5. NEPĀRVARAMA VARA
5.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi utml.), ugunsgrēkus, jebkāda veida karadarbību, epidēmiju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
5.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
5.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
5.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi, nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei utml. apstākļi (ja vien minētās problēmas neizriet tieši no nepārvaramas varas).

6. [bookmark: _Hlk128994928]APAKŠUZŅĒMĒJU NOMAIŅAS UN PIESAISTES KĀRTĪBA
Izpildītājam ir pienākums saskaņot ar Pasūtītāju iepirkuma procedūrā Izpildītāja iesniegtajā piedāvājumā norādīto apakšuzņēmēju nomaiņu un papildu apakšuzņēmēju iesaistīšanu Līguma izpildē. Pasūtītājs pieņem lēmumu atļaut vai atteikt lūgtās izmaiņas, ievērojot arī Publisko iepirkumu likuma 62. pantā noteiktos ierobežojumus, ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Izpildītāju.

7. FIZISKO PERSONAS DATU AIZSARDZĪBA
7.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
7.2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
7.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
7.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
7.5. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt šī līguma izpildes nodrošināšanai. 
7.6. Puses apņemas nekavējoties, bet ne vēlāk kā 48 (četrdesmit astoņu) stundu laikā pēc datu drošības incidenta konstatēšanas, rakstveidā informēt otru Pusi par jebkuru personas datu drošības pārkāpumu, kas var ietekmēt otras Puses personas datus, norādot pārkāpuma būtību, iespējamās sekas un veiktos novēršanas pasākumus.

8. PUŠU ATBILDĪBA UN STRĪDU RISINĀŠANAS KĀRTĪBA
8.1. Izpildītājs atbild par izpildīto Darbu atbilstību visām Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības un citām prasībām.
8.2. Izpildītājs ir atbildīgs par Līgumā paredzēto darbu veikšanā izmantojamo iekārtu, instrumentu un cita aprīkojuma apdrošināšanu. Ja apdrošināšana nav veikta un iepriekšminētās iekārtas tiek bojātas vai iznīcinātas, tad, neatkarīgi no bojājuma vai zuduma cēloņa, Pasūtītājs nav atbildīgs.
8.3. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 20 (divdesmit) darba dienu laikā no paziņojuma saņemšanas dienas.
8.4. Ja Izpildītājs kavē Darba uzdevumā noteikto Darbu izpildes termiņu, Izpildītājs maksā Pasūtītājam līgumsodu par katru nokavēto dienu 1% (viena procenta) apmērā no Darba uzdevumā noteikto Darbu izmaksu summas, bet ne vairāk kā 10% (desmit procenti) no Darba uzdevumā noteikto Darbu izmaksu summas. 
8.5. Ja Pasūtītājs konstatē Darbu izpildes neatbilstību Līgumā, tā pielikumos, tai skaitā Tehniskajā specifikācijā, un Darba uzdevumos noteiktajam, Izpildītājs maksā Pasūtītājam līgumsodu EUR 70.00 (septiņdesmit euro) par katru gadījumu. Aktu par līgumsoda piemērošanu kopā ar rēķinu par līgumsoda samaksu Pasūtītājs nosūta Izpildītājam. 
8.6. Par Līgumā noteikto maksājumu neveikšanu, Pasūtītājs maksā Izpildītājam līgumsodu 0.5% (nulle komats pieci procenti) apmērā no savlaicīgi neapmaksātās summas par katru nokavēto dienu, bet ne vairāk kā 10% (desmit procenti) no neapmaksātās summas, ar nosacījumu, ka Izpildītājs ir rakstiski atgādinājis par nesamaksāto rēķinu un 10 (desmit) darba dienu laikā pēc šāda brīdinājuma saņemšanas Pasūtītājs rēķina samaksu nav veicis.
8.7. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem. Pasūtītājs samaksā Izpildītājam tikai par tiem Darbiem, kas ir pienācīgi izpildīti.
8.8. Ja Izpildītājs nespēj veikt darbus līgumā noteiktajā kārtībā vai termiņā, Pasūtītājs konstatē neatbilstības Darbu izpildes kvalitātē vai Līguma prasību neizpildi vai Izpildītājs atsakās vai vilcina nepilnību novēršanu vairāk kā par 5 (piecām) darba dienām, tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos Darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo līguma saistību izpildes. 
8.9. Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
8.10. Puses ne Līguma izpildes laikā, ne pēc Līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Līguma izbeigšanu.
8.11. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.

9. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA
9.1. Līgums stājas spēkā pēc tā abpusējas parakstīšanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā. Līguma darbības termiņš ir līdz īsākajam no šādiem termiņiem:
9.1.1. 24 (divdesmit četri) mēneši skaitot no Līguma spēkā stāšanās dienas;
9.1.2. Līguma ietvaros kopējā veikto Darbu summa sasniedz 4.1. punktā norādīto Līgumcenu. 
9.2. Gadījumā, ja Līguma 4.1. punktā norādītā Līgumcena Līguma 9.1.1. apakšpunktā noteiktajā termiņā nav sasniegta, Puses var vienoties pagarināt Līguma darbības laiku līdz Līguma 4.1. punktā norādītās summas sasniegšanai, vai īsākam termiņam, kopējam Līguma termiņam nepārsniedzot 36 (trīsdesmit sešus) mēnešus.
9.3. [bookmark: _Hlk141712615]Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem. Jebkuras izmaiņas Līguma noteikumos kļūst par neatņemamu Līguma sastāvdaļu un stājas spēkā tikai tad, kad tās noformētas rakstiskā veidā un tās parakstījušas abas Puses. 
9.4. [bookmark: _Hlk183442993]Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi. Līgumu var grozīt, Pusēm vienojoties Līgumā noteiktajos gadījumos, kā arī citos gadījumos, ja tam ir objektīvs pamatojums un grozījumi ir nepieciešami iepirkuma līguma mērķa sasniegšanai. 
9.5. Ja objektīvu iemeslu dēļ pieaugs Darbu apjoms, pieļaujama līguma apjoma palielināšana 10 % (desmit procentu) apmērā no līgumcenas, slēdzot rakstveida vienošanos starp Pusēm par grozījumu izdarīšanu līgumā, nemainot Izpildītāja piedāvāto vienību cenu saskaņā ar finanšu piedāvājumu.
9.6. Puses var vienoties par Līgumcenas palielināšanu, ņemot vērā Publisko iepirkumu likuma 61.pantā noteiktos ierobežojumus, nemainot Izpildītāja piedāvāto vienību cenu saskaņā ar finanšu piedāvājumu, ja Pasūtītājam  sākotnējā iepirkuma līguma izpildei ir nepieciešami papildu Darbi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, vai Līguma darbības laikā neparedzēti pieaugusi Pasūtītāja faktiskā nepieciešamība pēc Darbiem. 
9.7. Pasūtītājs ir tiesīgs vienpusēji atkāpties un izbeigt Līgumu pirms tajā noteikto saistību izpildes, neatlīdzinot Izpildītājam nekādus zaudējumus, nosūtot par to Izpildītājam rakstisku paziņojumu, kurā norāda izbeigšanas dienu, šādos gadījumos:
9.7.1. Izpildītājs nepienācīgi pilda savas Līgumā noteiktās saistības un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;
9.7.2. pēc Pasūtītāja pieprasījuma neatkarīga ekspertīze ir konstatējusi, ka Izpildītājs Darbus veic nekvalitatīvi vai neatbilstoši Līgumam vai Latvijas Republikas normatīvajiem aktiem, kas būtiski varētu ietekmēt turpmāk veikto Darbu kvalitāti;
9.7.3. Izpildītājs pārtrauc Darbu izpildi uz 20 (divdesmit) kalendāra dienām vai to izpilde nenotiek paredzēto Darbu apjomā, un šo pārtraukumu nav apstiprinājis Pasūtītājs;
9.7.4. Izpildītājs pārkāpj kādu no Līguma noteikumiem, un šāds pārkāpums pēc Pasūtītāja viedokļa var būtiski ietekmēt Izpildītāja spējas pildīt savas saistības saskaņā ar Līgumu;
9.7.5. notiek jebkāds gadījums vai gadījumu virkne, kam ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
9.7.6. ir uzsākts Izpildītāja maksātnespējas vai likvidācijas process;
9.7.7. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.8. Ja Pasūtītājs izbeidz Līgumu saskaņā ar 9.7. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes, Izpildītājs atlīdzina Pasūtītājam visus tiešos zaudējumus, kā arī Izpildītājs maksā līgumsodu 10 % (desmit procentu) apmērā no Līguma 4.1. punktā norādītās kopējās līgumcenas 10 (desmit) darba dienu laikā pēc attiecīga paziņojuma saņemšanas. Pasūtītājs samaksā Izpildītājam tikai par tiem Darbiem, kas atbilst Līguma noteikumiem.
9.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

10. [bookmark: _Toc421106375]CITI NOTEIKUMI
10.1. Izpildītājs apliecina, ka ir iepazinies ar Līguma noteikumiem un atzinis tos par saprotamiem, saistošiem un izpildāmiem. Izpildītājs apliecina, ka viņa rīcībā atrodas pietiekoši materiālie resursi, kā arī citi līdzekļi, lai savlaicīgi un atbilstoši Pasūtītāja norādījumiem veiktu visus Līgumā noteiktos pienākumus.
10.2. Gadījumos, kas nav paredzēti Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.
10.3. Ja kāds no Līguma noteikumiem zaudē spēku, tad tas neietekmē citus Līguma noteikumus.
10.4. Pasūtītāja pārstāvji ar šo Līgumu saistītu jautājumu risināšanā, kā arī attiecībā uz Darbu izpildi ir: _________, tālr., _________, e-pasts______.
10.5. Līguma 10.4.punktā norādītie Pasūtītāja pārstāvji kontrolē Līguma saistību izpildi Līgumā noteiktajā laikā, veidā un kārtībā, atbild par savlaicīgu informācijas apmaiņu, tiesīgi uzdot Izpildītājam konkrētus Darbus izpildei un saistošus norādījumus attiecībā uz Līguma izpildi, parakstīt nodošanas – pieņemšanas aktus un citus Līgumā paredzētus dokumentus.
10.6. Izpildītāja pārstāvis  ar šo Līgumu saistītu jautājumu risināšanā, kā arī attiecībā uz Darbu izpildi   ir:_____________, tālr. ___________; e-pasts_______.
10.7. Puses vienojas, ka katrai Pusei ir tiesības mainīt vai atcelt savu līgumā norādīto pārstāvi. 
10.8. Puses apliecina, ka Līgumā noteiktie Pušu pārstāvji ir informēti par to personas datu nodošanu Pusēm Līguma 10.4. un 10.6. punktā noteiktā apjomā. 
10.9. Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu septītajā dienā pēc tās nodošanas pastā vai kurjeram. Informācija, kas nodota personīgi pret parakstu – dienā, kad tā nogādāta saņēmējam. Informācija, kas nosūtīta elektroniski uz Līgumā norādītajām elektroniskā pasta adresēm uzskatāma par paziņotu otrajā darba dienā pēc tās nosūtīšanas (minētais noteikums neattiecas uz informāciju un dokumentiem, kuru iesniegšanas vai nosūtīšanas kārtība ir īpaši atrunāta citos Līguma noteikumos). Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas. Puses visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību. 
10.10. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa numuri, elektroniskā pasta adreses, adreses u.c., tad tā nekavējoties, bet ne vēlāk kā 3 (trīs) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
10.11. Līgums sagatavots latviešu valodā elektroniska dokumenta veidā un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas datuma. Katra Puse glabā abpusēji parakstītu Līgumu elektroniskā dokumenta formā. 
10.12.  Līgumam kā neatņemamas sastāvdaļas pievienoti šādi pielikumi:
10.12.1. 	1. pielikums – Finanšu piedāvājums;
10.12.2. 	2. pielikums – Tehniskā specifikācija/ tehniskais piedāvājums.

11. PUŠU REKVIZĪTI UN PARAKSTI
